# INSTRUCȚIUNE PENTRU OFERTANȚI

## CONTEXT

Fundația Agapedia Moldova implementează proiectul „Parteneriate locale pentru eficiență energetică și servicii sociale durabile la Centrul de plasament pentru persoane vârstnice, persoane cu dizabilități din Micleușeni”, cu sprijinul Uniunii Europene și al People In Need Moldova. În cadrul proiectului, se intenționează selectarea unei companii care va elabora proiectul tehnic și va executa lucrări de reparație capitală a acoperișului imobilului.

## OBIECTUL ACHIZIȚIEI

Obiectul achiziției constă în servicii de proiectare și execuție lucrări de reparație capitală a acoperișului pentru Centrul de plasament pentru persoane vârstnice și cu dizabilități din Micleușeni, raionul Strășeni.

## PREGĂTIREA DOSARULUI

Dosarul de aplicare va cuprinde următoarele documente:
• Oferta tehnică (conform Formularului A. Oferta tehnică);

• Oferta financiară (conform Formularului B. Oferta financiară).

Ofertele se depun în conformitate cu cerințele și procedura prevăzută în prezenta Instrucțiune pentru ofertanți, secțiunea: Cum se depune dosarul.

La pregătirea dosarului, solicitanții vor examina în detaliu cererea de ofertă. Lipsa anumitor informații, esențiale pentru executarea contractului, solicitate în cererea de ofertă, pot duce la respingerea propunerii. Toate costurile legate de pregătirea și/sau depunerea dosarului de aplicare vor fi suportate de către ofertanți, indiferent dacă propunerea lor a fost selectată sau nu. Ofertele, precum și toată corespondența cu ofertantul va fi în limba română.

## ORAR

Următoarele termene limită se aplică acestei cereri de oferte:

|  |  |
| --- | --- |
| Acțiune | Termen limită |
| CDO emisă | 23 iulie 2025 |
| Termen limită pentru întrebările contractorilor | 27 iulie 2025 |
| Termen limită pentru răspunsurile noastre | 29 iulie 2025 |
| Termen limită pentru propunerea contractantului | 03 august 2025, ora 17:00 |
| Verificarea conformității ofertelor cu CDO | 04 august 2025 |
| Selecția finală a contractorului | până la 04 august 2025 |
| Data de începere a contractului | 05 august 2025 |

## CUM ȘI UNDE SE DEPUNE DOSARUL

Dosarul de aplicare va fi transmis electronic, prin e-mail, la următoarea adresă: marinamarianagapedia@gmail.com

Termen limită de depunere: 03 august 2025; ora 17:00.

Dosarele depuse după această dată nu vor fi luate în considerare.

Vă rugăm să vă asigurați că oferta tehnică și oferta financiară sunt transmise în e-mailuri separate, în același timp. Oferta financiară va fi protejată prin parolă, care va fi transmisă doar la solicitarea oficială a Fundației Agapedia, în etapa de deschidere a ofertelor financiare.

Subiectul e-mailului va conține următoarele mențiuni:

- Pentru ofertă tehnică: OT\_CDO.2025.AGAPEDIA.NumeOfertant

- Pentru ofertă financiară: OF\_CDO.2025.AGAPEDIA.NumeOfertant

După transmiterea dosarului, asigurați-vă că primiți un e-mail de confirmare de la Fundația Agapedia Moldova. Răspunderea privind confirmarea recepționării revine ofertantului.

Ofertantul are dreptul de a retrage, modifica sau înlocui oferta până la termenul limită de depunere, prin notificare scrisă, marcată în subiectul e-mailului cu una dintre următoarele mențiuni:

- RETRAGERE

- SUBSTITUIRE

- MODIFICARE

### ****OFERTA TEHNICĂ (OT)****

Oferta tehnică, redactată în limba română, va fi prezentată conform **Formularului A – Oferta Tehnică** (pus la dispoziție în prezenta Instrucțiune) și va fi:

* datată și semnată de reprezentantul legal al ofertantului;
* ștampilată;
* transmisă electronic fie în variantă scanată (semnătură olografă), fie cu **semnătură electronică calificată** emisă de un prestator acreditat.

Oferta tehnică va include:

* descrierea generală a abordării pentru lucrările de proiectare și reparație a acoperișului;
* planul de execuție, incluzând etapele propuse, calendarul de implementare și rezultatele așteptate;
* descrierea echipei tehnice implicate (inclusiv CV-urile experților cheie);
* lista echipamentelor, materialelor și tehnologiilor propuse pentru execuția lucrărilor;
* lista proiectelor similare realizate în ultimii 5 ani (cu descrierea beneficiarilor și a tipului de lucrări);
* extras recent din Registrul persoanelor juridice sau certificatul de înregistrare al companiei.

### ****OFERTA FINANCIARĂ (OF)****

Oferta financiară va include suma totală solicitată în Lei (MDL), fără TVA, pentru următoarele componente:

* Serviciile de proiectare a acoperișului;
* Verificarea proiectului;
* Suport pentru obținerea autorizației de proiectare;
* Supraveghere de autor;
* Execuția lucrărilor de reparație capitală a acoperișului, conform caietului de sarcini;
* Alte cheltuieli directe (dacă este cazul, acestea vor fi justificate separat).

Ofertantul va utiliza **Formularul B – Oferta Financiară** (pus la dispoziție în prezenta Instrucțiune).
Oferta va fi datată și semnată de reprezentantul legal al ofertantului, ștampilată (dacă este aplicabil), apoi:

* fie semnată olograf, scanată și transmisă electronic;
* fie semnată prin **semnătură electronică calificată** emisă de un prestator acreditat.

**Important:** Prețurile prezentate nu vor include TVA, deoarece proiectul este scutit de TVA cu drept de deducere, conform legislației în vigoare a Republicii Moldova. Documentele justificative vor fi prezentate de Fundație la semnarea contractului.

### EVALUAREA DOSARELOR

Evaluarea dosarelor se va realiza în două etape:

#### ****1. Evaluarea ofertei tehnice****

Comisia de achiziții va verifica conformitatea cu cerințele specificate în cererea de ofertă și va aplica următoarele criterii de evaluare:

| **Criteriu de evaluare** | **Detalii punctaj** | **Punctaj maxim** |
| --- | --- | --- |
| Experiența ofertantului în proiecte similare (servicii de proiectare) | 5 puncte pentru minim 1 proiecte similare, +1 punct pentru fiecare proiect adițional (maxim 5 puncte) | 10 |
| Experiența ofertantului în proiecte similare (execuție lucrări acoperișuri) | 5 puncte pentru minim 1 obiect similar +2 puncte pentru fiecare proiect adițional (maxim 10 puncte) | 15 |
| Calificarea și experiența echipei propuse (ingineri, arhitecți etc.) | Evaluarea CV-urilor experților cheie | 10 |
| Claritatea metodologiei de lucru propuse (planificare, etape, termene) | Coerență, fezabilitate și calendar realist | 10 |
| Respectarea cerințelor tehnice din Termenii de referință | Corelarea propunerii tehnice cu cerințele beneficiarului | 15 |
| Propuneri tehnice inovative (durabilitate, eficiență energetică, siguranță etc.) | Opțional, dar va fi punctat suplimentar | 5 |
| **TOTAL** |  | **70 puncte** |

Scorul minim de calificare pentru oferta tehnică este de **40 de puncte**. Doar ofertele care îndeplinesc acest scor vor trece la etapa a doua.

#### ****2. Evaluarea ofertei financiare****

Vor fi deschise doar ofertele financiare ale ofertanților care au trecut de etapa tehnică. Ofertele vor fi evaluate prin raportare la prețul cel mai mic, conform formulei:

**Punctaj ofertă financiară = (Cel mai mic preț ofertat / Preț ofertant evaluat) x 30 puncte**

Valoarea maximă a punctajului financiar este de **30 puncte**.

### ÎNCHEIEREA CONTRACTULUI ȘI PLATA

Contractul va fi atribuit ofertantului cu **cel mai mare punctaj total (tehnic + financiar)**. Contractul se va semna cu respectarea termenelor și condițiilor prevăzute în documentația de achiziții și va produce efecte juridice de la data semnării. Achitarea serviciilor se va efectua în lei moldovenești, prin transfer bancar, la cursul oficial BNM din ziua transferului, conform graficului de plăți convenit prin contract.

### CONFIDENȚIALITATE ȘI PROTECȚIA DATELOR

Toate datele personale incluse în dosarul de ofertă vor fi tratate cu maximă confidențialitate, în conformitate cu Legea nr. 133/2011 privind protecția datelor cu caracter personal.

### CONFLICT DE INTERESE

Orice situație de conflict de interese, real sau potențial, trebuie **declarată**. Nicio persoană implicată în procesul decizional nu poate evalua o ofertă în care are interese personale.

### POLITICA ANTICORUPȚIE

Fundația Agapedia aplică o politică de **toleranță zero** față de orice formă de fraudă, corupție sau practici neetice în cadrul procesului de achiziție.

# FORMULARUL A – OFERTA TEHNICĂ

## A1. DECLARAȚIA OFERTANTULUI

Ofertant: [A se completa de către ofertant]
Data: [zi/lună/an]
Referință CDO: CDO.2025.AGP.MIC.01

Titlu procedură: Achiziția serviciilor de proiectare și execuție a lucrărilor de reparație capitală a acoperișului Centrului de plasament pentru persoane vârstnice și cu dizabilități din s. Micleușeni, r. Strășeni

Date despre reprezentantul legal al ofertantului:
Nume și funcție: [A se completa]
Telefon: [A se completa]
E-mail: [A se completa]

Prin prezenta, ne propunem să prestăm serviciile solicitate în conformitate cu cererea de oferte și cu propunerea noastră anexată. Prezentăm această ofertă tehnică, împreună cu oferta financiară (Formularul B), transmise în fișiere separate.

Declarăm că oferta rămâne valabilă pe o perioadă de 30 zile calendaristice.

Declarăm că toate informațiile prezentate sunt corecte, complete și conforme cu realitatea. Acceptăm că orice falsificare sau omisiune intenționată poate duce la respingerea ofertei.

Serviciile vor fi prestate în conformitate cu prevederile documentației de atribuire, Caietului de sarcini și contractului care va fi semnat, dacă oferta noastră va fi declarată câștigătoare.

Subsemnatul certific că este împuternicit legal să semneze această ofertă în numele ofertantului și ne angajăm să respectăm termenii și condițiile procedurii.

Nume:
...............................................................
Semnătura și ștampila:
...............................................................
Data:
...............................................................

## A2. FORMATUL OFERTEI TEHNICE

Ofertant: [A se completa de către ofertant]
Referință CDO: CDO.2025.AGP.MIC.01

Oferta tehnică trebuie să includă următoarele elemente:
1. Descrierea generală a serviciilor propuse
 - Abordarea tehnică pentru elaborarea proiectului de execuție.
 - Etapele principale în realizarea lucrărilor de reparație a acoperișului.

2. Metodologia de implementare a lucrărilor
 - Calendarul detaliat (graficul de execuție).
 - Măsuri de asigurare a calității și siguranței în muncă.
 - Modalitatea de recepție a lucrărilor.

3. Componența echipei tehnice
 - Lista membrilor echipei și rolurile acestora (proiectanți pe compartimente, diriginte de șantier, etc.);
 - CV-urile și certificatele de atestare tehnico-profesionale ale persoanelor cheie implicate.

4. Experiența relevantă a companiei
 - Minimum 1 proiect similar executat în ultimii 5 ani. Prin obiect similar se înțelege obiect de aceeași natură (reparație capitală acoperiș) sau de valoare similară;
 - Descrierea succintă a lucrărilor (locație, beneficiar, perioadă, valoare contract, fotografii).

5. Echipamente și utilaje disponibile pentru execuția lucrărilor

6. Angajamente privind termenul de finalizare și garanția lucrărilor

7. Extras din Registrul de stat al persoanelor juridice (semnat și ștampilat)

8. Copii după certificate/autorizații relevante (licență construcții, autorizație proiectare etc.)

**FORMULARUL B. OFERTA FINANCIARĂ**
**B1. DETALII PRIVIND PREGĂTIREA OFERTEI FINANCIARE**

Ofertantul trebuie să pregătească oferta financiară urmând formatul de mai jos și să o transmită într-un e-mail separat de oferta tehnică, așa cum este indicat în Instrucțiunile pentru ofertanți. Orice informație financiară furnizată în propunerea tehnică poate duce la descalificarea ofertantului. Asigurați-vă că propunerea financiară este protejată prin parolă. Parola nu va fi dezvăluită decât dacă este cerută în scris de către Fundație.

**COSTURI**
Oferta financiară trebuie să se alinieze cerințelor din Termenii de referință și ofertei tehnice a ofertantului și va include toate cheltuielile legate de îndeplinirea sarcinilor indicate în Termenii de referință.

**TAXE**
Toate sumele indicate în oferta financiară sunt exprimate în Lei moldovenești (MDL), fără TVA, și reprezintă valoarea totală a serviciilor și lucrărilor ofertate.
În conformitate cu prevederile Hotărârii Guvernului nr. 246 din 08.04.2010, bunurile, lucrările și serviciile achiziționate și achitate din fondurile primite de Fundația Agapedia Moldova în temeiul contractului de grant sunt scutite de TVA cu drept de deducere.
Prin urmare, oferta prezentată nu este supusă aplicării TVA, iar prețurile indicate vor fi considerate nete, în regim de scutire cu drept de deducere. Documentele justificative privind scutirea de TVA vor fi furnizate de Fundație la semnarea contractului.

**ERORI ÎN OFERTELE FINANCIARE**
Pentru ofertele financiare care au fost deschise, Fundația verifică și corectează erorile aritmetice după cum urmează:

1. În cazul în care există o discrepanță între prețul unitar și totalul liniei, prețul unitar prevalează, iar totalul liniei se corectează.
2. În cazul în care există o eroare într-un total corespunzător adunării sau scăderii sub-totalurilor, sub-totalurile prevalează, iar totalul se corectează.

Dacă ofertantul nu acceptă corectarea erorilor făcute de Fundație, propunerea va fi respinsă.

**B2. FORMATUL OFERTEI FINANCIARE**

**Ofertant:** [A se completa de către ofertant]
**Data:** [A se completa de către ofertant]
**Referință achiziție:** Reparație capitală acoperiș Centru de Plasament Micleușeni

Prin prezenta, ne propunem să prestăm serviciile în conformitate cu cererea dumneavoastră de oferte și propunerea noastră. Prezentăm propunerea, care include oferta tehnică și oferta financiară, expediată în dosare separate și e-mailuri separate.

Declarăm că toate informațiile în prezenta propunere sunt adevărate și acceptăm că orice interpretare greșită sau denaturare conținută în prezenta propunere poate duce la descalificarea noastră.

Serviciile vor fi prestate în conformitate cu documentele de licitație și cu Termenii de referință.

**Moneda ofertei:** Lei MDL

### TABEL: Oferta financiară

| **Nr. crt.** | **Denumirea lucrărilor** | **Unitate de măsură** | **Cantitate estimativă** | **Preț unitar MDL****(TVA 0%)** | **Valoare totală MDL****(TVA 0%)** |
| --- | --- | --- | --- | --- | --- |
| 1 | Servicii de proiectare tehnică acoperiș | serviciu | 1 |  |  |
| 2 | Verificarea proiectului de către verificatori de proiecte atestați | serviciu | 1 |  |  |
| 3 | Acordare suport pentru obținerea Autorizației pentru | serviciu | 1 |  |  |
| 4 | Supraveghere de autor pe durata lucrărilor de construcție | serviciu | 1 |  |  |
| 5 | Executarea lucrărilor de construcție-montaj conform caietului de sarcini | set | 1 |  |  |
|  | Alte lucrări (specificați) |  |  |  |  |
|  | **Total ofertă financiară** |  |  |  |  |

Subsemnatul certifică că este autorizat în mod corespunzător să semneze prezenta propunere și se angajează să o execute în cazul în care Fundația acceptă această propunere.

Înțelegem și recunoaștem că nu sunteți obligați să acceptați nicio propunere pe care o primiți.

**Nume și funcție reprezentant legal:**

**Data, semnătura și ștampila:**